Ddurt-nni i d-iteddun, ruḥeɣ ɣer Tizi Hibel2 i wakken ad sɛeddiɣ imuras, qqimeɣ-d 15 n wussan, sin n yiseggasen ay-a ur risen iḍaren-iw din, iban-iyi-d kullec ibeddel seg ɛamayennni. Tura ḥsiɣ s yiseggasen i d-ileḥḥun amek ara yilin. Lewqat ara d-iteddun ur sefraḥen ara, maca, maci d ay-a i bɣiɣ ad d-iniɣ. Deg ubrid-iw, waleɣ ṭṭjur n ubelluḍ ur ttwaxdment ara, tineqlin ɛyant, ɣlint, iberdan ɣzan akk, lexla tbur, d asuki, amzun akken teqqar-iyi-d: « d acu i d-tusiḍ ad txedmeḍ d agi, kečč i isawḍen ad trewleḍ?». Fkiɣ-as lḥeq, ikcem lxuf ul-iw.